ઈ.સ. ૨૦૦૨ થી આજ પર્યંત સેતુ સમાજ સંદેશ ના કાર્યાલય માટે અંજાર સમાજે વ્યવસ્થા કરી આપેલ છે અને ફર્નિચર તેમજ ફોન બીલ પણ અંજાર સમાજ ભોગવે છે.અને મોભી ઘટક તરીકે મહાસભાનું આ કાર્ય આપણું જ કાર્ય છે તેમ સમજી ને સેતુ સમાજ સંદેશને સંપૂર્ણ સહકાર આપે છે. તે બદલ સમગ્ર મહાસભા અને સેતુ સમાજ સંદેશ સંચાલન સમીતી વતી અંજાર ઘટક નો પણ આ સ્થળેથી આભાર પ્રગટ કરું છું. આ વેબસાઈટ તૈયાર કરી તેને કાર્યરત કરવા અંજાર ઘટકના ઉત્સાહી યુવા કાર્યકર શ્રી હિતેશ ભોગીલાલભાઈ ચૌહાણે જહેમત ઉઠાવી આ સમગ્ર કાર્ય સફળતા પૂર્વક પાર પાડેલ છે તે માટે તે પણ ધન્યવાદના અધિકારી છે. ફરીને આ સમગ્ર ઘટના ક્રમની રજૂઆત કરવામાં મારાથી કોઈ કચાસ અથવા ભૂલ રહી જવા પામેલ હોય તો હું સમગ્ર સમાજ નો ક્ષમા પ્રાથું છું. અને આ બાબતે ક્યારે પણ મારુ અથવા સેતુ સમાજ સંદેશ સંચાલન સમીતીનું ધ્યાન દોરવામાં આવશે તો આપણે જરૂરથી આ નિવેદનમાં સુધારો કરી તેને સમાજ સમક્ષ મૂકશું જ ....